Yhdistyneiden Kansakuntien Euroopan talouskomission (UN/ECE) sääntö N:o 60 - Kaksipyöräisten moottoripyörien ja mopojen hallintalaitteita sekä hallintalaitteiden, ilmaisimien ja osoittimien tunnistamista koskevat yhdenmukaiset hyväksymisvaatimukset



Virallinen lehti nro L 095 , 31/03/2004 s. 0010 - 0037



Yhdistyneiden Kansakuntien Euroopan talouskomission (UN/ECE) sääntö N:o 60 - Kaksipyöräisten moottoripyörien ja mopojen hallintalaitteita sekä hallintalaitteiden, ilmaisimien ja osoittimien tunnistamista koskevat yhdenmukaiset hyväksymisvaatimukset(1) 1. SOVELTAMISALA Tätä sääntöä sovelletaan kaksipyöräisiin moottoripyöriin ja kaksipyöräisiin mopoihin hallintalaitteiden sekä hallintalaitteiden, ilmaisimien ja osoittimien tunnistamisen osalta. 2. MÄÄRITELMÄT Tässä säännössä tarkoitetaan: 2.1 "Ajoneuvon hyväksynnällä" tarkoitetaan ajoneuvotyypin hyväksyntää hallintalaitteiden, silloin kun niitä on asennettu ajoneuvoon, ja niiden tunnistamisen osalta; 2.2 "Ajoneuvotyypillä" tarkoitetaan konekäyttöisten ajoneuvojen luokkaa, johon kuuluvat ajoneuvot eivät eroa toisistaan hallintalaitteiden toimintaan tai sijaintiin mahdollisesti vaikuttavien järjestelyjen osalta; 2.3 "Ajoneuvolla" tarkoitetaan Wienissä 1968 tehdyn tieliikennettä koskevan Yhdistyneiden Kansakuntien yleissopimuksen 1 artiklan n kohdan määritelmän mukaista kaksipyöräistä moottoripyörää tai 1 artiklan m kohdan määritelmän mukaista kaksipyöräistä mopoa; 2.4 "Hallintalaitteella" tarkoitetaan kuljettajan ohjaamaa ajoneuvon osaa tai laitetta, jolla muutetaan ajoneuvon tai sen jonkin osan tilaa tai toimintaa; 2.5 "Ohjaustangoilla" tarkoitetaan mitä tahansa tangon tai tankojen osaa, joka kiinnittyy ohjaushaarukan päähän ja jonka avulla ajoneuvoa ohjataan; 2.5.1 "Ohjaustankojen oikealla puolella" tarkoitetaan ohjaustankojen osaa, joka sijaitsee eteenpäiseen kulkusuuntaan katsottuna ajoneuvon pitkittäiskeskitason oikealla puolella; 2.5.2 "Ohjaustankojen vasemmalla puolella" tarkoitetaan ohjaustankojen osaa, joka sijaitsee eteenpäiseen kulkusuuntaan katsottuna ajoneuvon pitkittäiskeskitason vasemmalla puolella; 2.5.3 "Ohjaustankojen etuosalla" tarkoitetaan ohjaustankojen osaa, joka sijaitsee kauimpana kuljettajasta kuljettajan istuessa ajoasennossa; 2.6 "Kädensijalla" tarkoitetaan keskiosaan nähden uloimpana sijaitsevaa ohjaustankojen osaa, josta ajoneuvon kuljettaja pitää ohjaustankoja kiinni; 2.6.1 "Kierrettävällä kädensijalla" tarkoitetaan jotakin ajoneuvon toimintamekanismia ohjaavaa kädensijaa, jota ajoneuvon kuljettaja voi kiertää vapaasti ohjaustangon ympäri; 2.7 "Rungolla" tarkoitetaan ajoneuvon rungon, korin tai alustan osaa, johon moottori ja/tai voimansiirtoyksikkö on kiinnitetty, ja/tai itse moottoria ja voimansiirtoyksikköä; 2.7.1 "Rungon oikealla puolella" tarkoitetaan rungon osaa, joka sijaitsee eteenpäiseen kulkusuuntaan katsottuna ajoneuvon pitkittäiskeskitason oikealla puolella; 2.7.2 "Rungon vasemmalla puolella" tarkoitetaan rungon osaa, joka sijaitsee eteenpäiseen kulkusuuntaan katsottuna ajoneuvon pitkittäiskeskitason vasemmalla puolella; 2.8 "Vivulla" tarkoitetaan tukipisteen varassa kääntyvää varresta muodostuvaa laitetta, jolla ohjataan jotakin ajoneuvon toimintamekanismia; 2.8.1 "Käsivivulla" tarkoitetaan vipua, jota kuljettaja käyttää käsin; Huomautus: Ellei toisin ilmoiteta, käsivipua käytetään puristamalla (eli liikuttamalla vipua yläasennosta kohti kannatinrakennetta) esimerkiksi jarrumekanismin käyttämiseksi tai kytkimen irrottamiseksi. 2.8.2 "Jalkavivulla" tarkoitetaan vipua, jota käytetään kuljettajan jalan ja vivun varren päähän kiinnittyvän sakaran yhteyden avulla; 2.8.3 "Polkimella" tarkoitetaan vipua, jota käytetään kuljettajan jalan ja vipuun kiinnittyvän poljinkohdan välisen yhteyden avulla; poljinkohta on sijoitettu siten, että se mahdollistaa paineen kohdistamisen vivun varteen; Huomautus: Ellei toisin ilmoiteta, poljinta käytetään alaspäisen paineen avulla esimerkiksi jarrumekanismin käyttämiseksi. 2.8.4 "Ajopolkimilla" tarkoitetaan laitteita, jotka ovat yhteydessä jonkinlaiseen voimansiirtoon ja joita voidaan käyttää mopon kuljettamiseksi; 2.8.5 "Keinuvivulla" tarkoitetaan keskikohdastaan tai sen läheltä kääntyvää vipua, jonka kummassakin päässä on poljinkohta tai sakara, jota käytetään kuljettajan jalan ja mainittujen poljinkohtien tai sakaroiden välisen yhteyden avulla (ks. liitteen 3 kuva 3) 2.9 "Jalkatuella" tarkoitetaan ajoneuvon kummallakin puolella olevia ulkonevia tukia, joille kuljettaja laittaa jalkansa istuessaan ajoasennossa; 2.10 "Astinlaudalla" tarkoitetaan ajoneuvon osaa, johon kuljettaja laittaa jalkansa istuessaan normaalissa ajoasennossa, jos ajoneuvossa ei ole ajopolkimia eikä kuljettajan jalkatukia; 2.11 "Myötäpäivään"-ilmaisulla tarkoitetaan kellon viisarien liikkeen suuntaista pyörimisliikettä kyseessä olevan osan akselin ympäri osan ylä- tai ulkopuolelta katsottuna; 2.11.1 "Vastapäivään" merkitsee päinvastaista; 2.12 "Yhteistoimintajarrulla" tarkoitetaan (hydraulista tai mekaanista tai molemmanlaista) toimintajärjestelmää, jonka avulla ajoneuvon etu- ja takajarrut otetaan ainakin osittain käyttöön vain yhdellä hallintalaitteella; 2.13 "Osoittimella" tarkoitetaan laitetta, joka antaa tietoja järjestelmän tai osajärjestelmän toiminnasta tai tilasta, esimerkiksi nesteen määrästä; 2.14 "Ilmaisimella" tarkoitetaan optista signaalia, joka osoittaa laitteen käynnistymisen, asianmukaisen tai virheellisen toiminnan tai toimintatilan tai toimimatta jäämisen; 2.15 "Tunnuksella" tarkoitetaan merkkiä, jonka avulla hallintalaite, ilmaisin tai osoitin on tunnistettavissa. 3. HYVÄKSYNNÄN HAKEMINEN 3.1 Ajoneuvon valmistajan tai sen asianmukaisesti valtuuttaman edustajan on haettava ajoneuvotyypin hyväksyntää hallintalaitteiden osalta. 3.2 Hakemuksen mukana on oltava jäljempänä mainitut asiakirjat kolmena kappaleena ja seuraavat tiedot: 3.2.1 Sopivassa mittakaavassa olevat ja riittävän yksityiskohtaiset piirrokset niistä ajoneuvon osista, joihin tämän säännön vaatimukset liittyvät, sekä tarvittaessa itse ajoneuvosta. 3.3 Hyväksyttävää ajoneuvotyyppiä edustava ajoneuvo on toimitettava hyväksyntätestit suorittavaan tekniseen tutkimuslaitokseen tämän säännön 5 kohdassa mainittuja tarkastuksia varten. 4. HYVÄKSYNTÄ 4.1 Jos tämän säännön mukaisesti hyväksyttäväksi toimitettu ajoneuvotyyppi on jäljempänä olevan 5 ja 6 kohdan vaatimusten mukainen, kyseiselle ajoneuvotyypille myönnetään hyväksyntä. 4.2 Kullekin hyväksytylle tyypille on annettava hyväksyntänumero. Sen kaksi ensimmäistä numeroa (tällä haavaa 00 alkuperäisessä muodossa olevaa sääntöä varten) ilmoittavat muutossarjalle annetun järjestysnumeron, joka vastaa uusimpia sääntöön tehtyjä tärkeitä teknisiä muutoksia hyväksynnän myöntämispäivänä. Sama sopimusosapuoli ei saa antaa samaa numeroa toiselle ajoneuvotyypille. 4.3 Tämän säännön mukaisen ajoneuvotyypin hyväksynnästä tai hyväksynnän epäämisestä on ilmoitettava sopimuksen tätä sääntöä soveltaville osapuolille tämän säännön liitteessä 1 olevan mallin mukaisella lomakkeella, jonka mukana ovat hyväksynnän hakijan toimittamat enintään A4-kokoiset (210 × 297 mm) tai tähän kokoon taitetut ja sopivassa mittakaavassa olevat piirustukset ja kaaviot. 4.4 Jokaiseen tämän säännön mukaisesti hyväksytyn ajoneuvotyypin mukaiseen ajoneuvoon on kiinnitettävä hyväksyntälomakkeessa määritettyyn näkyvään ja helppopääsyiseen paikkaan kansainvälinen hyväksyntämerkki, joka koostuu 4.4.1 ympyrän sisällä olevasta "E"-kirjaimesta, jota seuraa hyväksynnän myöntäneen maan tunnusnumero(2) 4.4.2 tämän säännön numerosta, jota seuraa "R"-kirjain, viiva ja 4.4.1 kohdassa tarkoitetun ympyrän oikealla puolella oleva hyväksyntänumero. 4.5 Jos ajoneuvo on sellaisen ajoneuvotyypin mukainen, joka on hyväksytty sopimuksen liitteenä olevan yhden tai useamman muun säännön perusteella tämän säännön mukaisesti hyväksynnän myöntäneessä maassa, 4.4.1 kohdassa tarkoitettua tunnusta ei tarvitse toistaa; tässä tapauksessa kaikkien niiden sääntöjen, joiden perusteella hyväksyntä on myönnetty tämän säännön mukaisesti hyväksynnän myöntäneessä maassa, numerot, hyväksyntänumerot ja muut tunnukset on sijoitettava pystysarakkeisiin 4.4.1 kohdassa tarkoitetun tunnuksen oikealle puolelle. 4.6 Hyväksyntämerkin on oltava selvästi luettavissa ja pysyvästi kiinnitetty. 4.7 Hyväksyntämerkin on oltava helppopääsyisessä paikassa. 4.8 Tämän säännön liite 2 sisältää esimerkkejä hyväksyntämerkkien järjestelyistä. 5. YLEISVAATIMUKSET 5.1 Kaikkien 6.1, 6.2, 6.3 ja 6.4 kohdassa eriteltyjen hallintalaitteiden on oltava kuljettajan ulottuvilla, kun hän istuu ajoasennossa. 5.1.1 Mistään hallintalaitteesta tai ajoneuvon rakenteen osasta johtuva häiriö ei saa vaikeuttaa kuljettajan pääsyä hallintalaitteisiin. 5.1.2 Jäljempänä 6.1 kohdasta 6.4 kohtaan eriteltyjen hallintalaitteiden on sijaittava näissä kohdissa määritetyissä paikoissa tai määritellyillä alueilla. 5.1.3 Niiden ohjaustankoihin asennettujen hallintalaitteiden, jotka eritellään 6.2.1 kohdassa (etujarru) 6.2.2.2 kohdassa (takajarru: mopot) 6.3.1 kohdassa (kytkin) 6.4.1 kohdassa (äänimerkinantolaite) 6.4.2.2 kohdassa (kauko- ja ohitusvalokytkin) 6.4.3 kohdassa (suuntavalokytkin), on sijaittava paikassa, johon kuljettaja yltää siirtämättä käsiään kädensijoilta. 5.2 Jäljempänä 6.2.1, 6.2.2, 6.2.3 ja 6.3.1 kohdassa eritellyt hallintalaitteet on suunniteltava liitteen 3 osan yksi (käsivivut) tai osan kaksi (jalkavivut, keinuvivut ja polkimet) vaatimusten mukaisiksi. 5.3 Tunnistaminen 5.3.1 Hallintalaitteet, ilmaisimet ja osoittimet, silloin kun niitä on asennettu ajoneuvoihin, on tunnistettava liitteen 4 määräysten mukaisesti. 6. ERITYISVAATIMUKSET 6.1 Moottorin hallintalaitteet 6.1.1 Käynnistys 6.1.1.1 Moottorin sytytysvirran kytkin: Jos kyseessä on kiertokytkin, sen on liikuttava myötäpäivään virta pois -asennosta virta käytössä -asentoon. 6.1.1.2 Käynnistyskytkin: Käynnistyskytkintä varten ei ole erityisvaatimusta. 6.1.1.3 Yhdistetty virta-käynnistyskytkin: Jos kyseessä on kiertokytkin, sen on liikuttava myötäpäivään virta pois -asennosta virta käytössä -asennon kautta käynnistysasentoon. 6.1.2 Nopeus 6.1.2.1 Nopeuden hallintalaite: Moottorin nopeutta on säädettävä käsikäyttöisellä hallintalaitteella. Hallintalaitteen sijainti: ohjaustankojen oikealla puolella. Hallintalaitteen tyyppi: ohjaustankoihin asennettu kierrettävä kädensija. Kiertosuunta: vastapäivään nopeuden lisäämiseksi. 6.1.3 Pysäytys 6.1.3.1 Moottorin pysäytys: Ajoneuvon moottori voidaan pysäyttää päävirtakytkimen (6.1.1.1 kohta) tai paineenalennusventtiiliin perustuvan hallintalaitteen (jäljempänä oleva 6.1.3.2 kohta) sijaan vaihtoehtoisesti moottorin virransyötön katkaisevalla hallintalaitteella. Hallintalaitteen sijainti: ohjaustankojen oikealla puolella. 6.1.3.2 Käsikäyttöinen paineenalennuksen hallintalaite Hallintalaitteen sijainti: ohjaustangoissa. Hallintalaitteen tyyppi: vipu tai kierrettävä kädensija, jonka ehtona on se, että se on yhdistetty nopeuden hallintalaitteeseen (oikealla puolella). 6.2 Jarrut 6.2.1 Etu(pyörän)jarru Hallintalaitteen sijainti: ohjaustankojen oikealla puolella etuosassa. Hallintalaitteen tyyppi: käsivipu. 6.2.2 Taka(pyörän)jarru 6.2.2.1 Käsikäyttöisellä kytkimellä varustetut ajoneuvot Hallintalaitteen sijainti: rungon oikealla puolella. Hallintalaitteen tyyppi: poljin. 6.2.2.2 Ajoneuvot, joissa ei ole käsikäyttöistä kytkimen hallintalaitetta 6.2.2.2.1 Ajopolkimilla varustettujen ajoneuvojen on täytettävä vaatimus, ja sen voivat täyttää astinlaudalla varustetut ajoneuvot ja ajoneuvot, joissa jalkatuet on yhdistetty mitoitusnopeudeltaan enintään 100 km/h olevaan astinlautaan. Hallintalaitteen sijainti: ohjaustankojen vasemmalla puolella etuosassa. Hallintalaitteen tyyppi: käsivipu. 6.2.2.2.2 Kaikki muut ajoneuvot Hallintalaitteen sijainti: rungon oikealla puolella. Hallintalaitteen tyyppi: poljin. 6.2.2.3 Tämän säännön 6.2.2.1 ja 6.2.2.2.1 kohdassa asetetut vaatimukset eivät saa miltään osin kieltää ajopolkimilla varustetun mopon varustamista taka(pyörän)jarrulla, jonka toiminta perustuu ajopolkimien avulla toimivaan vapaapyörälaitteeseen. 6.2.3 Yhteistoimintajarru: Tämän säännön 6.2.1 ja 6.2.2 kohdassa asetetut vaatimukset eivät saa miltään osin kieltää ajoneuvon varustamista yhteistoimintajarrulla (ks. 2.12 kohta). Hallintalaitteen sijainti ja tyyppi: 6.2.1 ja 6.2.2 kohdassa määritetyt. 6.2.4 Seisontajarru: Seisontajarrua varten ei ole erityisvaatimusta. Hallintalaitteen tyyppi: käsivipu tai poljin. 6.3 Voimansiirto 6.3.1 Kytkin: hallintalaite Hallintalaitteen sijainti: ohjaustankojen vasemmalla puolella etuosassa. Hallintalaitteen tyyppi: käsivipu. Huomautus: Mainittu vaatimus ei saa kieltää kytkimen ja vaihteensiirron yhteisen jalkavipuhallintalaitteen käyttöä kytkimen käyttölaitteena. 6.3.2 Vaihteensiirron hallintalaite 6.3.2.1 Ajoneuvot, jotka on varustettu kytkimen hallintalaitteesta riippumattomasti käytettävällä vaihteensiirron hallintalaitteella Hallintalaitteen sijainti: rungon vasemmalla puolella. Hallintalaitteen tyyppi: jalkavipu tai keinuvipu. 6.3.2.1.1 Jalkavivun tai keinuvivun etuosan ylöspäisellä liikkeellä vaihdetaan vaihteita asteittain ajonopeuden lisäämiseksi ja alaspäisellä liikkeellä vastaavasti ajonopeuden vähentämiseksi. Lisäksi on oltava erillinen ja selvä vapaa-asento. 6.3.2.1.2 Jalkakäyttöisen vaihteensiirron hallintalaitteen eteen- tai taaksepäinen liike on myös sallittu. Tällöin jalkavivun taaksepäisellä liikkeellä vaihdetaan vaihteita asteittain nopeuden lisäämiseksi ja eteenpäisellä liikkeellä vastaavasti nopeuden vähentämiseksi. Lisäksi on oltava erillinen ja selvä vapaa-asento. 6.3.2.2 Ajoneuvot, jotka on varustettu kytkimen hallintalaitteen yhteydessä käytettävällä vaihteensiirron hallintalaitteella Hallintalaitteen sijainti: ohjaustankojen vasemmalla puolella. Hallintalaitteen tyyppi: ohjaustankoihin asennettu kierrettävä kädensija. 6.3.2.2.1 Kädensijan vastapäiväisellä kiertoliikkeellä vaihdetaan vaihteita asteittain ajonopeuden lisäämiseksi ja myötäpäiväisellä kiertoliikkeellä vastaavasti ajonopeuden vähentämiseksi. Lisäksi on oltava erillinen ja selvä vapaa-asento. 6.4 Valaisimien ja merkinantolaitteiden hallintalaitteet 6.4.1 Äänimerkinantolaite 6.4.1.1 Ajoneuvot, jotka on varustettu kytkimen hallintalaitteesta riippumattomasti käytettävällä vaihteensiirron hallintalaitteella Hallintalaitteen sijainti: ohjaustankojen vasemmalla puolella. Hallintalaitteen tyyppi: nappi. 6.4.1.2 Ajoneuvot, jotka on varustettu kytkimen hallintalaitteen yhteydessä käytettävällä vaihteensiirron hallintalaitteella Hallintalaiteen sijainti: ohjaustankojen oikealla puolella. Hallintalaitteen tyyppi: nappi. 6.4.2 Valaisimet 6.4.2.1 Valokytkin Jos kyseessä on kiertokytkin, kytkimen myötäpäiväisellä kiertoliikkeellä sytytetään asteittain ensin ajoneuvon seisontavalot ja sitten ajoneuvon ajovalot. Tämä ei saa estää muiden asentojen sisällyttämistä kytkimeen, jos muut asennot osoitetaan selvästi. Valokytkin voidaan haluttaessa yhdistää virtakytkimeen. 6.4.2.2 Kauko- ja ohitusvalokytkin 6.4.2.2.1 Ajoneuvot, jotka on varustettu kytkimen hallintalaitteesta riippumattomasti käytettävällä vaihteensiirron hallintalaitteella Hallintalaitteen sijainti: ohjaustankojen vasemmalla puolella. 6.4.2.2.2 Ajoneuvot, jotka on varustettu kytkimen hallintalaitteen yhteydessä käytettävällä vaihteensiirron hallintalaitteella Hallintalaitteen sijainti: ohjaustankojen oikealla puolella. 6.4.2.3 Valomerkinantolaite: Tämän laitteen hallintalaitteen on oltava kauko- ja ohitusvalokytkimen rinnalla, tai sen on sisällyttävä kauko- ja ohitusvalokytkimeen sen lisätoimintona. 6.4.3 Suuntavalokytkin Hallintalaitteen sijainti: ohjaustangoissa. Hallintalaite on suunniteltava niin, että kuljettajan paikalta katsottuna hallintalaitteen vasemmanpuoleisen osan käyttäminen tai vasemmalle suuntautuva liike sytyttää vasemmanpuoleiset suuntavalot ja oikealle suuntautuva liike vastaavasti oikeanpuoleiset suuntavalot. Hallintalaite on merkittävä selvästi siten, että siinä osoitetaan se ajoneuvon puoli, jonka suuntavalot hallintalaite sytyttää. 6.5 Polttoaineensyötön hallintalaitteet 6.5.1 Kylmäkäynnistyslaite: Hallintalaite on sijoitettava siten, että se on kohtuullisesti ja kätevästi kuljettajan käytettävissä. 6.5.2 Käsikäyttöinen polttoaineen sulkulaite. Hallintalaitteessa on oltava erilliset ja selvät pois käytöstä- ja käytössä-asennot sekä vara-asento (jos polttoaineen varasäiliö on käytettävissä). Hallintalaitteen on oltava käytössä-asennossa, kun se osoittaa polttoainesäiliöstä moottoriin kulkevan polttoainevirran suuntaan, pois käytöstä -asennossa, kun se osoittaa kohtisuorasti polttoainevirran suuntaa vastaan, ja vara-asennossa (jos on käytettävissä), kun se osoittaa polttoainevirran suuntaa vastaan. 6.5.2.1 Jos ajoneuvossa on käytettävissä polttoaineen varasäiliö, kuljettajan on voitava kytkeä hallintalaite vara-asentoon istuma-asennossa. 7. AJONEUVOTYYPIN MUUTOKSET 7.1 Kaikista ajoneuvotyyppiin tehtävistä muutoksista on ilmoitettava ajoneuvotyypin hyväksyneelle hallintoviranomaiselle. Viranomainen voi 7.1.1 joko arvioida, että tehdyillä muutoksilla ei todennäköisesti ole merkittävää kielteistä vaikutusta ja että ajoneuvo on joka tapauksessa edelleen vaatimusten mukainen; tai 7.1.2 vaatia uuden testausselosteen testeistä vastaavalta tekniseltä tutkimuslaitokselta. 7.2 Hyväksynnän vahvistamisesta tai epäämisestä on ilmoitettava muutokset eritellysti tätä sääntöä soveltaville sopimuksen osapuolille edellä 4.3 kohdassa määritetyn menettelyn mukaisesti. 8. TUOTANNON VAATIMUSTENMUKAISUUS 8.1 Kaikkien ajoneuvojen, joissa on tässä säännössä määrätyn mukainen hyväksyntämerkki, on oltava hyväksytyn ajoneuvotyypin mukaisia etenkin hallintalaitteiden osalta. 8.2 Edellä 8.1 kohdassa määrätyn vaatimustenmukaisuuden varmistamiseksi on tässä säännössä vaadituilla hyväksyntämerkeillä varustetuille sarjavalmisteisille ajoneuvoille suoritettava riittävä määrä satunnaistarkastuksia. 9. SEURAAMUKSET VAATIMUSTENMUKAISUUDESTA POIKKEAVASTA TUOTANNOSTA 9.1 Tämän säännön mukaisesti ajoneuvotyypille myönnetty hyväksyntä voidaan peruuttaa, jos 8.1 kohdassa asetetut vaatimukset eivät täyty tai jos ajoneuvoa tai ajoneuvoja ei ole hyväksytty edellä olevassa 8.2 kohdassa määrätyissä testeissä. 9.2 Jos tätä sääntöä soveltava sopimuksen osapuoli peruuttaa aiemmin myöntämänsä hyväksynnän, sen on viipymättä ilmoitettava asiasta tätä sääntöä soveltaville muille sopimuksen osapuolille hyväksyntälomakkeen kopiolla, jonka loppuun on isoin kirjaimin lisätty allekirjoituksella ja päiväyksellä varustettu merkintä "HYVÄKSYNTÄ PERUUTETTU". 10. TUOTANNON LOPULLINEN KESKEYTTÄMINEN Jos hyväksynnän haltija täysin lopettaa tämän säännön mukaisesti hyväksytyn ajoneuvon valmistuksen, hänen on ilmoitettava asiasta hyväksynnän myöntäneelle viranomaiselle. Saatuaan asianmukaisen ilmoituksen viranomaisen on ilmoitettava asiasta tätä sääntöä soveltaville muille sopimuksen osapuolille hyväksyntälomakkeen kopiolla, jonka loppuun on isoin kirjaimin lisätty allekirjoituksella ja päiväyksellä varustettu merkintä "TUOTANTO KESKEYTETTY". 11. HYVÄKSYNTÄTESTEISTÄ VASTAAVIEN TEKNISTEN TUTKIMUSLAITOSTEN SEKÄ HALLINTOVIRANOMAISTEN NIMET JA OSOITTEET Tätä sääntöä soveltavien sopimuksen osapuolien on ilmoitettava Yhdistyneiden Kansakuntien sihteeristölle hyväksyntätesteistä vastaavien teknisten tutkimuslaitosten sekä niiden hallintoviranomaisten nimet ja osoitteet, jotka myöntävät hyväksynnän ja joille muissa maissa myönnetyn hyväksynnän, epäämisen tai peruuttamisen varmistavat lomakkeet on lähetettävä. 12. SIIRTYMÄMÄÄRÄYKSET Tämän säännön liitteessä 4 eriteltyjen tunnusten käyttö tulee pakolliseksi 1 päivästä heinäkuuta 1986. (1) Julkaistaan 27. marraskuuta 1997 tehdyn neuvoston päätöksen 97/836/EY 4 artiklan 5 kohdan mukaisesti (EYVL L 346, 17.12.1997, s. 78). (2) 1 Saksa, 2 Ranska, 3 Italia, 4 Alankomaat, 5 Ruotsi, 6 Belgia, 7 Unkari, 8 Tsekin tasavalta, 9 Espanja, 10 Jugoslavia, 11 Yhdistynyt kuningaskunta, 12 Itävalta, 13 Luxemburg, 14 Sveitsi, 15 (vapaa), 16 Norja, 17 Suomi, 18 Tanska, 19 Romania, 20 Puola, 21 Portugali, 22 Venäjän federaatio, 23 Kreikka, 24 (vapaa), 25 Kroatia, 26 Slovenia, 27 Slovakia, 28 Valko-Venäjä ja 29 Viro. Seuraavat numerot annetaan muille maille aikajärjestyksessä sitä mukaa kuin ne ratifioivat moottoriajoneuvojen varusteiden ja osien hyväksymisehtojen yhdenmukaistamista ja hyväksymisten vastavuoroista tunnustamista koskevan sopimuksen tai liittyvät siihen, ja Yhdistyneiden Kansakuntien pääsihteeri ilmoittaa näin annetut numerot sopimuksen sopimuspuolille. LIITE 1 >PIC FILE= "L_2004095FI.001802.TIF"> LIITE 2 HYVÄKSYNTÄMERKKIEN JÄRJESTELYT Malli A (Ks. tämän säännön 4.4 kohta.) >PIC FILE= "L_2004095FI.001902.TIF"> Edellä oleva hyväksyntämerkki osoittaa ajoneuvoon kiinnitettynä, että kyseinen ajoneuvotyyppi on hyväksytty hallintalaitteiden osalta Alankomaissa (E 4) säännön N:o 60 mukaisesti numerolla 002439. Hyväksyntänumerosta käy ilmi, että hyväksyntä on myönnetty alkuperäisessä muodossa olevan säännön N:o 60 vaatimusten mukaisesti. Malli B (Ks. tämän säännön 4.5 kohta.) >PIC FILE= "L_2004095FI.001903.TIF"> Edellä oleva hyväksyntämerkki osoittaa ajoneuvoon kiinnitettynä, että kyseinen ajoneuvotyyppi on hyväksytty Alankomaissa (E 4) sääntöjen N:o 60 ja N:o 10(1) mukaisesti. Hyväksyntänumeroista käy ilmi, että vastaavien hyväksyntien myöntämispäivinä sääntö N:o 60 oli alkuperäisessä muodossaan ja että sääntö N:o 10 sisälsi jo muutossarjan 01. (1) Jälkimmäinen numero toimii vain esimerkkinä. LIITE 3 VIPUJA KOSKEVAT ERITYISMÄÄRÄYKSET 1. OSA YKSI: KÄSIVIVUT 1.1 Käsivivun etuosan ja kädensijan takaosan välinen suurin mitta saa olla enintään 120 millimetriä mitattuna kohtisuorasti kädensijan akseliin nähden mistä tahansa kohdasta kädensijan keskikohdan ja käsivivun tukipistettä lähinnä olevan kädensijan pään väliltä (ks. kuva 1 a)). Ajoneuvoissa, jotka on varustettu kytkimen hallintalaitteen yhteydessä käytettävällä vaihteensiirron hallintalaitteella, mitta saa olla enintään 135 millimetriä. 1.2 Tämä mitta saa olla mainittua suurempi kädensijan keskikohdan ulomman puolen ja käsivivun avoimen pään välillä. 1.3 Käsivivun takaosan ja kädensijan etuosan välisen pienimmän mitan (liikevaran) on oltava vähintään 45 millimetriä joka kohdassa kädensijan ulomman pään ja keskikohdan välillä (ks. kuva 1 b)). 1.4 Tämä mitta saa olla mainittua pienempi kädensijan keskikohdan sisemmän puolen ja käsivivun tukipisteen välillä, mutta sen on joka tapauksessa oltava vähintään 25 millimetriä. 1.5 Käsivivun ulompi pää saa ylittää kädensijan ulomman pään enintään 30 millimetrillä, kun käsivipu on puristettuna äärimmäiseen asentoonsa (ks. kuva 1 c)). 2. OSA KAKSI: JALKAVIVUT, KEINUVIVUT JA POLKIMET 2.1 Jalkavivut 2.1.1 Jalkavivun sakaran takaosan ja vastaavan jalkatuen takaosan välinen suurin mitta saa olla enintään 200 millimetriä jalkavivun sakaran joka kohdassa (ks. kuva 2). 2.1.2 Jalkavivun sakaran takaosan ja vastaavan jalkatuen etuosan välisen pienimmän mitan (liikevaran) on oltava vähintään 105 millimetriä jalkavivun sakaran joka kohdassa (ks. kuva 2). 2.1.3 Jos kyseessä ovat säädettävät jalkatuet, nämä mitat on mitattava jalkatukien normaaleista säätökohdista valmistajan ajoneuvon omistajalle tai käyttäjälle antamien ohjeiden (omistajan käsikirjan) mukaisesti ja siten, että jalkavipu on valmistajan määräämässä asennossa. 2.2 Keinuvivut 2.2.1 Keinuvivun etuosassa sijaitsevan poljinkohdan (tai sakaran) takaosan ja jalkatuen takaosan välinen mitta (K) saa olla enintään 200 millimetriä ja vähintään 60 millimetriä (ks. kuva 3). 2.2.2 Keinuvivun takaosassa sijaitsevan poljinkohdan (tai sakaran) etuosan ja jalkatuen takaosan välinen mitta (L) saa olla enintään 100 millimetriä ja vähintään 50 millimetriä (ks. kuva 3). 2.2.3 Jos kyseessä ovat säädettävät jalkatuet, nämä mitat on mitattava jalkatukien normaaleista säätökohdista valmistajan ajoneuvon omistajalle tai käyttäjälle antamien ohjeiden (omistajan käsikirjan) mukaisesti ja siten, että jalkavipu on valmistajan määräämässä asennossa. 2.3 Polkimet 2.3.1 Jalkatuilla varustetut ajoneuvot 2.3.1.1 Polkimen poljinkohdan takaosan ja vastaavan jalkatuen takaosan välinen suurin mitta saa olla joka kohdassa enintään 170 millimetriä (ks. kuva 4). 2.3.1.2 Polkimen poljinkohdan takaosan ja vastaavan jalkatuen etuosan välisen pienimmän mitan on oltava joka kohdassa vähintään 50 millimetriä (ks. kuva 4). 2.3.1.3 Jos kyseessä ovat säädettävät jalkatuet, nämä mitat on mitattava jalkatukien normaaleista säätökohdista valmistajan ajoneuvon omistajalle tai käyttäjälle antamien ohjeiden (omistajan käsikirjan) mukaisesti ja siten, että jalkavipu on valmistajan määräämässä asennossa. 2.3.2 Astinlaudoilla varustetut ajoneuvot 2.3.2.1 Astinlaudan pinnan ja polkimen poljinkohdan korkeimman kohdan välinen suurin mitta saa olla enintään 105 millimetriä mitattuna kohtisuorasti polkimen vieressä olevan astinlaudan pintaan nähden (ks. kuva 5). 2.3.2.2 Polkimen poljinkohdan uloin reuna saa ulottua enintään 25 millimetriä astinlaudan ulkoreunan ulkopuolelle (ks. kuva 5). Kuva 1 a) >PIC FILE= "L_2004095FI.002101.TIF"> Kuva 1 b) >PIC FILE= "L_2004095FI.002201.TIF"> Kuva 1 c) >PIC FILE= "L_2004095FI.002202.TIF"> Kuva 2 >PIC FILE= "L_2004095FI.002301.TIF"> Kuva 3 >PIC FILE= "L_2004095FI.002302.TIF"> Kuva 4 >PIC FILE= "L_2004095FI.002401.TIF"> Kuva 5 >PIC FILE= "L_2004095FI.002402.TIF"> LIITE 4 TUNNUKSET HALLINTALAITTEIDEN, ILMAISIMIEN JA OSOITTIMIEN PAKOLLISTA TUNNISTAMISTA VARTEN(1) 1. Tässä liitteessä eritellään tunnukset eli tavanomaiset merkit eräiden moottoripyörän tai mopon hallintalaitteiden, ilmaisimien ja osoittimien tunnistamiseksi sekä selostetaan, miten tunnuksia käytetään. Liitteessä myös määritetään niiden optisten ilmaisimien värit, jotka varoittavat kuljettajaa eri hallintalaitteisiin liittyvien laitteiden ja varusteiden toiminnasta tai toimintahäiriöstä. 2. Tätä liitettä voidaan soveltaa hallintalaitteisiin, jotka on asennettu kojelautaan tai aivan moottoripyörän tai mopon kuljettajan lähelle, silloin kun niitä käytetään ajoneuvossa. Tämä soveltamisen määritelmä ei edellytä jokaisen tässä liitteessä mainitun hallintalaitteen olemassaoloa. 3. Tunnusten on oltava sellaiset, että kuljettaja voi tunnistaa ne istuma-asennossa, niin kuin ne on jäljempänä olevan 5 kohdan mukaisesti asetettu. 4. Tunnusten on erotuttava selkeästi taustasta joko vaaleana tummasta tai tummana vaaleasta taustasta. 5. Tunnus on asetettava tunnistettavaan hallintalaitteeseen tai ilmaisimeen tai aivan niiden lähelle. Jos se ei ole mahdollista, tunnus ja hallintalaite tai ilmaisin on liitettävä yhteen yhtäjaksoisella viivalla, joka on niin lyhyt kuin mahdollista. 6. Jos tunnuksessa esitetään moottoripyörän tai mopon tai moottoripyörän tai mopon osan sivukuva, on moottoripyörän tai mopon liikkumissuunnan oltava siinä oikealta vasemmalle. 7. Pistevaloa esittävät yhdensuuntaiset säteet ja hajavaloa erisuuntaiset säteet. 8. Seuraavilla optisissa ilmaisimissa käytettävillä väreillä on oltava seuraava merkitys: Punainen: vaara Keltainen (ruskeankeltainen): varoitus Vihreä: turvallinen (Sininen väri on varattava yksinomaan kaukovalaisimien ilmaisimiin). 9. Tunnusten nimet ja kuvaus >TAULUKON PAIKKA> (1) Tunnukset ovat kansainvälisten ISO 6727-1981 ja ISO 4129-1978 -standardien mukaiset. Asianmukaisen graafisen esityslaadun takaamiseksi ja tarkkojen mittasuhteiden noudattamiseksi tunnukset esitetään ISO-ruudukkojärjestelmän mukaisesti (ks. myös tämän liitteen sisältämä lisäys). Lisäys Liitteessä 4 esitettyjen tunnusten perusmallin rakenne Kuva 1 Perusmalli >PIC FILE= "L_2004095FI.003702.TIF"> Perusmallin koostumus: 1. perusruutu, jonka sivunpituus on 50 millimetriä; sivu vastaa perusmallin nimellismittaa "a"; 2. halkaisijaltaan 56 millimetriä oleva perusympyrä, jonka pinta-ala on likimain sama kuin perusruudun (1); 3. toinen, perusruudun (1) sisällä oleva ympyrä, jonka halkaisija on 50 millimetriä; 4. toinen ruutu, jonka kulmat koskettavat perusympyrää (2) ja jonka sivut ovat perusruudun (1) sivujen suuntaiset 5. ja 6. kaksi pinta-alaltaan perusruudun (1) kokoista suorakulmiota; niiden sivut ovat kohtisuorassa toisiinsa nähden, ja ne lävistävät perusruudun symmetrisesti sen vastakkaisilta puolilta; 7. kolmas ruutu, jonka sivut lävistävät perusruudun (1) ja perusympyrän (2) leikkauspisteet 45 asteen kulmassa ja määräävät perusruudun suurimmat vaaka- ja pystyulottuvuudet; 8. epäsäännöllinen kahdeksankulmio, jonka muodostavat ruudun (7) sivuihin nähden 30 asteen kulmassa olevat viivat. Perusmalli asetetaan 12,5 millimetrin kokoiselle ruutuverkolle, joka on yhteneväinen perusruudun (1) kanssa.